b'\n_START_ARTICLE_\nZnan obraz ima svoj glas (3. sezona)\n_START_PARAGRAPH_\n3. sezona Znan obraz ima svoj glas je potekala spomladi 2016 ob nedeljah. Prva oddaja je bila na sporedu 6. marca, finalna dvanajsta oddaja pa 29. maja. Voditelj je bil zopet Denis Avdi\xc4\x87 in tudi \xc5\xbeiranti so ostali isti kot v 2. sezoni: Gojmir Le\xc5\xa1njak - Gojc, Tanja Ribi\xc4\x8d in Irena Yebuah Tiran (v vsaki oddaji pa se jim je pridru\xc5\xbeil \xc5\xa1e gostujo\xc4\x8di \xc5\xbeirant). Tekmovalcem so pri preobrazbah pomagali u\xc4\x8diteljica petja Darja \xc5\xa0vajger, koreograf Miha Kru\xc5\xa1i\xc4\x8d in u\xc4\x8ditelj igre Ga\xc5\xa1per Ti\xc4\x8d._NEWLINE_Zmagovalec 3. sezone je postal Tilen Arta\xc4\x8d.\n_START_SECTION_\nOpis\n_START_PARAGRAPH_\nV oddaji se osem slavnih Slovencev preobrazi v razli\xc4\x8dne slovenske in tuje izvajalce. V vsaki oddaji zmaga tisti, ki zbere najve\xc4\x8d to\xc4\x8dk. Vsak teden tik pred oddajo eden od tekmovalcev dobi skrito misijo. Njegova identiteta se razkrije \xc5\xa1ele ob koncu oddaje. Oddaja ima namre\xc4\x8d tudi humanitarno noto: \xc4\x8de tekmovalec z misijo zmaga, POP TV v sklad Mladi upi prispeva 3000 \xe2\x82\xac, \xc4\x8de dose\xc5\xbee drugo ali tretje mesto, prispeva 1000 \xe2\x82\xac, uvrstitev med 4. in 8. mestom pa prinese 500 \xe2\x82\xac, zavod Vse bo v redu Zavarovalnice Triglav pa znesek podvoji. \xc5\xa0tirje najbolj\xc5\xa1i tekmovalci, ki so v 11 oddajah dosegli najve\xc4\x8d to\xc4\x8dk, se pomerijo v finalni oddaji.\n_START_SECTION_\nTo\xc4\x8dkovanje\n_START_PARAGRAPH_\nO zmagovalcu posamezne epizode odlo\xc4\x8da glasovanje \xc5\xbeirantov in tekmovalcev (50\xc2\xa0%) ter gledalcev (50\xc2\xa0%). \xc5\xbdiranti najprej podelijo "evrovizijske" to\xc4\x8dke (12, 10, 9\xe2\x80\x934), tem se pri\xc5\xa1tejejo glasovi tekmovalcev (vsak izmed njih da 5 to\xc4\x8dk tistemu sotekmovalcu, ki je bil po njegovem mnenju najbolj\xc5\xa1i) in se\xc5\xa1tevek se pretvori v evrovizijske to\xc4\x8dke. Drugo polovico pa predstavljajo telefonski glasovi gledalcev, ki se prav tako pretvorijo v to\xc4\x8dke 12\xe2\x80\x934 (brez 11). Kon\xc4\x8dni skupni se\xc5\xa1tevek da zmagovalca. V primeru izena\xc4\x8denja ima ve\xc4\x8djo te\xc5\xbeo televoting.\n_START_SECTION_\nGledanost\n_START_PARAGRAPH_\nFinalna oddaja je dosegla 18,9-% rating in 62-% dele\xc5\xbe.'